Schinda ham wia Schoarfrichta, Doudngroba, Lumpnsammla, Kesslflicka usw. an niadrigstn gsejschoftlichn Status ghobt. Se san bis in de Neizeid eine offiziej ois uneahliche Beruaf klassifiziad gwen, mid dena neamd wos z doa ham woin hod. Desweng und weng da Seichngfoar worn de Wosnmoastarein bzw. Schindarein imma aussahoib vo an Doaf oogsiedld. De Schinda ham aa unta stendiga hocha Infektionsgfoar glebt, voa oim da Muizbrand wor unta eana weit vabroadt.